Думаеце, у нашы дні ніхто не піша лістоў? Памыляецеся, пішуць! Проста зараз гэтым захапляюцца асобы рамантычныя і летуценныя. Вось узяць, напрыклад, Таццяну Агашкаву, выхаванку школы-інтэрната для дзяцей-сірот. З мараю пра вялікае і чыстае каханне Таня з захапленнем вядзе перапіску з Косцікам, яе завочнай сардэчнай прыхільнасцю. Праўда, апошнім часам Таня ходзіць занепакоеная - лісты ад каханага чамусьці не прыходзяць.